Broj RKP-a: 02151

Matični broj: 3334317

OIB: 46319717480

Pošta i mjesto: 51000 RIJEKA

Ulica i kućni broj: Vukovarska 58

Razina: 11

Šifra djelatnosti: 8542

Razdjel: 080

Šifra grada/opć.: 373

**OBRAZLOŽENJE POSEBNOG DIJELA IZMJENA I DOPUNA FINANCIJSKOG PLANA**

**za 2024.** **god.**

**Sažetak djelokruga rada proračunskog korisnika**

Tehnički fakultet Sveučilišta u Rijeci, osnovan 08.11.1960. godine, je visokoškolska i znanstveno-istraživačka institucija na području tehničkih znanosti ne samo na Sveučilištu u Rijeci, nego i u regiji u kojoj djeluje, konkurentna na europskom i svjetskom tržištu znanja.

Fakultet objedinjuje djelatnost 11 zavoda i to:

* Zavod za automatiku i elektroniku
* Zavod za brodogradnju i inženjerstvo morske tehnologije
* Zavod za elektroenergetiku
* Zavod za industrijsko inženjerstvo i menadžment
* Zavod za konstruiranje
* Zavod za matematiku, fiziku i strane jezike
* Zavod za inženjerstvo materijala
* Zavod za mehaniku fluida i računalno inženjerstvo
* Zavod za računarstvo
* Zavod za tehničku mehaniku
* Zavod za termodinamiku i energetiku

U sklopu zavoda djeluje 37 katedri i 50 laboratorija, a pri Fakultetu djeluju i Računalni centar, Centar za digitalne servise, Knjižica, Financijska služba, Služba nabave i komercijale, Ured za projekte i transfer tehnologije, Služba općih i kadrovskih poslova, Služba studentske evidencije i Tehnička služba.

Od 207 zaposlenika, 86 ih je u znanstveno-nastavnim, 8 u nastavnim i 48 u suradničkim zvanjima. 11 je zaposlenika na projektima Hrvatske zaklade za znanost, a 46 je djelatnika u administrativnim i stručnim službama. Na EU projektima zaposleno je 8 djelatnika. Na Fakultetu radi i veći broj vanjskih suradnika.

Strategija razvoja Tehničkog fakulteta izravno se nadovezuje na Strategiju Sveučilišta u Rijeci za razdoblje od 2021. do 2025., u čijem je donošenju Tehnički fakultet, kao sastavnica Sveučilišta, aktivno sudjelovao te se obvezao raditi na njenoj implementaciji, s uvažavanjem specifičnosti znanstvenih područja koja su zastupljena na Fakultetu. Skladno navedenom pri provedbi Strategije Sveučilišta uvažavaju se sve posebnosti i specifičnosti Tehničkog fakulteta. Program Tehničkog fakulteta u Rijeci sukladan je s ciljem, sadržajem i misijom ustanove.

Fakultet izvodi sveučilišne prijediplomske i diplomske studijske programe u poljima strojarstva, brodogradnje, elektrotehnike i računarstva, sveučilišni prijediplomski studij mehatronike i robotike te stručne preddiplomske studijske programe u poljima strojarstva, brodogradnje i elektrotehnike, kao i trogodišnji treći ciklus obrazovanja koji omogućava stjecanje doktorata znanosti na području tehničkih znanosti, i to u poljima strojarstva, brodogradnje, elektrotehnike, temeljnih tehničkih znanosti, interdisciplinarnih tehničkih znanosti te računarstva.

Studiji na Fakultetu ustrojeni su prema Bolonjskom modelu 3+2+3, što znači da se obrazovanje provodi kroz preddiplomski sveučilišni studij u trajanju od 3 godine, kojim se stječe 180 ECTS bodova, zatim diplomski sveučilišni studij u trajanju od 2 godine, kojim se stječe 120 ECTS bodova te poslijediplomski sveučilišni (doktorski) studij u trajanju od 3 godine, kojim se stječe 180 ECTS bodova. Tablica studijskih programa nalazi se u nastavku.

|  |  |
| --- | --- |
|  |  |
| **PREDDIPLOMSKI SVEUČILIŠNI STUDIJ 3-godišnji (180 ECTS)** | |
| Studij | Naziv |
| Strojarstvo | Sveučilišni prvostupnik inženjer strojarstva |
| Brodogradnja | Sveučilišni prvostupnik inženjer brodogradnje |
| Elektrotehnika | Sveučilišni prvostupnik inženjer elektrotehnike |
| Računarstvo | Sveučilišni prvostupnik inženjer računarstva |
| Mehatronika i robotika | Sveučilišni prvostupnik inženjer mehatronike i robotike |
|  |  |
| **DIPLOMSKI SVEUČILIŠNI STUDIJ 2-godišnji (120 ECTS)** | |
| Studij | Naziv |
| Strojarstvo | Magistar inženjer strojarstva |
| Brodogradnja | Magistar inženjer brodogradnje |
| Elektrotehnika | Magistar inženjer elektrotehnike |
| Računarstvo | Magistar inženjer računarstva |
|  |  |
| **POSLIJEDIPLOMSKI SVEUČILIŠNI (DOKTORSKI) STUDIJ 3-godišnji (180 ECTS)** | |
| Studij | Naziv |
| Strojarstvo, Brodogradnja, Temeljne tehničke znanosti i druge interdisciplinarne tehničke znanosti | Doktor tehničkih znanosti |
|
|
|
| Elektrotehnika |
| Računarstvo |
|  |  |
| **PREDDIPLOMSKI STRUČNI STUDIJ 3-godišnji (180 ECTS)** | |
| Studij | Naziv |
| Strojarstvo | Stručni prvostupnik inženjer strojarstva |
| Brodogradnja | Stručni prvostupnik inženjer brodogradnje |
| Elektrotehnika | Stručni prvostupnik inženjer elektrotehnike |
|  |  |

Pored nastavnih, pri Fakultetu se odvijaju i brojne istraživačke aktivnosti, većinom u okviru rada na znanstvenim projektima financiranim od strane Hrvatske zaklade za znanost, EU fondova, Sveučilišta u Rijeci, gospodarstva i iz drugih izvora. Obzirom na bogatu istraživačku aktivnost, rezultati istraživanja znanstvenika predstavljaju se na brojnim znanstvenim i stručnim konferencijama te kroz objavu znanstvenih radova u časopisima od kojih je velik broj klasificiran u kategoriji s najvećim odjekom.

**Obrazloženje programa (aktivnosti / projekata)**

Financijsko poslovanje Tehničkog fakulteta u Rijeci u 2024. godini planira se odvijati kroz sljedeće aktivnosti i projekte:

**Aktivnost 621002** – **Redovna djelatnost Sveučilišta u Rijeci**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Temeljni kolektivni ugovor za službenike i namještenike u javnim službama
* Zakon o proračunu
* Zakon o ustanovama
* Strategija Sveučilišta u Rijeci 2021.-2025.
* Strategija razvoja Tehničkog fakulteta Sveučilišta u Rijeci za razdoblje 2021.-2025.
* Uputa za izradu prijedloga državnog proračuna Republike Hrvatske za razdoblje 2024.-2026. Ministarstva financija,
* Uputa za izradu i dostavu prijedloga financijskih planova proračunskih korisnika razdjela 080, Ministarstva znanosti i obrazovanja za razdoblje 2024.-2026.
* Obavijest Ministarstva znanosti, obrazovanja i mladih o limitima rashoda po svim aktivnostima Izmjena i dopuna financijskog plana za glavu 08006 Sveučilišta i veleučilišta u RH za 2024. godinu, od 04.11.2024.
* Uputa Sveučilišta u Rijeci sa limitima za sastavnice za 2024., za izvor financiranja opći prihodi i primici aktivnost A621002 Redovna djelatnost Sveučilišta u Rijeci, aktivnost A622122 Programsko financiranje javnih visokih učilišta – Sveučilište u Rijeci te usklađenje prijenosa sredstava 639-369, od 26.11.2024.

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2022. EUR | Plan 2023. EUR | Plan 2024. EUR | Izmjene i dopune plana 2024. EUR | Indeks 24./23. |
| **A 621002** | 4.986.229 | 5.770.209 | 6.051.924 | 7.091.572 | 122,90 |

**– izvor 11** Opći prihodi i primici - financijski plan za aktivnost A621002 – Redovna djelatnost Sveučilišta u Rijeci, prikazuje financiranje rashoda za zaposlene, sredstva za plaće, naknade za prijevoz na posao i s posla, materijalna prava zaposlenika, zdravstvene usluge i naknadu za nezapošljavanje osoba s invaliditetom. Ova aktivnost se provodi svake godine, a na njenim pozicijama očekuje se porast u 2024., zbog primjene Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024, 26.02.2024), kao i zbog prijelaza šestero djelatnika Sveučilišta u Rijeci sa studija Politehnike i Politehnike i informatike na Tehnički fakultet. Za izračun financijskog plana korišteni su limiti za izvor financiranja 11 – opći prihodi i primici dobiveni od Sveučilišta u Rijeci 26.11.2024. godine, a temeljem planiranog broja zaposlenih u 2024. god., pomnoženo s iznosom prosječne mjesečne plaće za 12 mjeseci, uvećano za ostale rashode za zaposlene i naknadu poslodavca za nezapošljavanje osoba s invaliditetom.

Uzevši u obzir relativno niski stupanj vlastitog financiranja, Fakultet ovisi o financiranju iz Državnog proračuna Republike Hrvatske, posebice u dijelu financiranja redovne djelatnosti i programskog financiranja javnih visokih učilišta. Do trenutka izrade ovog obrazloženja financiranje redovne djelatnosti iz Državnog proračuna RH nije odstupalo od postojećih financijskih planova.

**Aktivnost 622122** – **Programsko financiranje javnih visokih učilišta**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Zakon o proračunu
* Zakon o ustanovama
* Strategija Sveučilišta u Rijeci 2021.-2025.
* Strategija razvoja Tehničkog fakulteta Sveučilišta u Rijeci za razdoblje 2021.-2025.
* Uputa za izradu prijedloga državnog proračuna Republike Hrvatske za razdoblje 2024.-2026. Ministarstva financija,
* Uputa za izradu i dostavu prijedloga financijskih planova proračunskih korisnika razdjela 080, Ministarstva znanosti i obrazovanja za razdoblje 2024.-2026.
* Uputa Sveučilišta u Rijeci sa limitima za sastavnice za 2024., za izvor financiranja opći prihodi i primici aktivnost A621002 Redovna djelatnost Sveučilišta u Rijeci, aktivnost A622122 Programsko financiranje javnih visokih učilišta – Sveučilište u Rijeci te usklađenje prijenosa sredstava 639-369, od 26.11.2024.
* Odluka Vlade Republike Hrvatske o programskom financiranju javnih visokih učilišta u Republici Hrvatskoj u ak. god. 2018./2019., 2019./2020., 2020./2021. i 2021./2022.,
* Ugovor o programskom financiranju Sveučilišta u Rijeci u ak. god. 2018./2019., 2019./2020., 2020./2021., 2021./2022. i 2022./2023. i planirani novi Ugovor o programskom financiranju za naredno razdoblje
* Obavijest Ministarstva znanosti, obrazovanja i mladih o limitima rashoda po svim aktivnostima Izmjena i dopuna financijskog plana za glavu 08006 Sveučilišta i veleučilišta u RH za 2024. godinu, od 04.11.2024

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2022. EUR | Plan 2023. EUR | Plan 2024. EUR | Izmjene i dopune plana 2024. EUR | Indeks 24./23. |
| **A 622122** | 497.134 | 535.756 | 529.203 | 529.203 | 98,78 |

**– izvor 11** Opći prihodi i primici - financijski plan za aktivnost A622122 – Programsko financiranje javnih visokih učilišta prikazuje sredstva za financiranje nastavne djelatnosti, financiranje znanstvene i umjetničke djelatnosti te financiranje različitih znanstvenih potpora istraživanjima temeljem dobivenih limita od Sveučilišta u Rijeci. Programska sredstva Sveučilište u Rijeci uplaćuje temeljem Ugovora o programskom financiranju, a namijenjena su pokriću materijalnih troškova Fakulteta, osiguravanju procesa odvijanja nastavnih i znanstvenih aktivnosti, financiranju tekućeg i investicijskog održavanja, nabave opreme za učionice, financiranju vanjske suradnje te financiranju UniRi znanstvenih potpora. Ova aktivnost se provodi svake godine.

Fakultet, sukladno odredbama Senata, prati ciljeve definirane u Strategiji razvoja Sveučilišta u Rijeci za 2021.-2025. god. i u Strategiji razvoja Tehničkog fakulteta Sveučilišta u Rijeci za 2021.-2025. god.

Kao obvezni pokazatelji rezultata za visoka učilišta definirani su ključni institucijski ciljevi i pokazatelji uspjeha u predstojećem trogodišnjem razdoblju programskog financiranja, a služe za provjeru i praćenje napretka Tehničkog fakulteta u Rijeci.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ciljana vrijednost za 2025. | Ciljana vrijednost za 2026. |
| *Omjer nastavnika i studenata* | *Ukupni FTE nastavnika (zaposlenici u nastavnim i znanstveno-nastavnim zvanjima) naspram broja studenata upisanih na sve studije (sve razine)* | *Postotak* | *19,7%* | *Kadrovska služba / Služba studentske evidencije* | *18%* | *17%* | *16%* |
| *Broj objavljenih znanstvenih radova po znanstveniku* | *Povećanje broja objavljenih radova (prema Scopus i WoS bazi, odvojeno), podijeljen s FTE znanstvenika.* | *Omjer znanstv. radova po znanstve-niku* | *1,098* | *Dekanat* | *1,13* | *1,17* | *1,20* |
| *Broj formalnih suradnji s gospodarskim subjektima te ustanovama iz kulture i obrazovanja\** | *Ugovorena suradnja s gospodarskim subjektima* | *Broj sklopljenih gospo-darskih ugovora* | *80* | *Dekanat* | *90* | *100* | *110* |

\*Pokazatelj se odnosi na broj suradnji javnog visokog učilišta s partnerima iz sektora gospodarstva te iz kulture i obrazovanja. Suradnje koje se ubrajaju u ostvarenje pokazatelja uključuju barem jednog zaposlenika s javnog visokog učilišta i barem jednog predstavnika iz sektora gospodarstva ili kulture i obrazovanja. Pojam suradnja može se, na primjer, odnositi na zajedničku publikaciju, stažiranje, ugovoreni novi zajednički istraživačko-razvojni projekt te druge formalne sporazume i ugovore, memorandume o razumijevanju i druge oblike znanstvene suradnje koji uključuju javno visoko učilište ili njegove zaposlenike.

**Aktivnost 621181 – Pravomoćne sudske presude**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Temeljni kolektivni ugovor za službenike i namještenike u javnim službama
* Zakon o proračunu
* Zakon o ustanovama
* Uputa za izradu prijedloga državnog proračuna Republike Hrvatske za razdoblje 2024.-2026. Ministarstva financija,
* Uputa za izradu i dostavu prijedloga financijskih planova proračunskih korisnika razdjela 080, Ministarstva znanosti i obrazovanja za razdoblje 2024.-2026.
* Obavijest Ministarstva znanosti, obrazovanja i mladih o limitima rashoda po svim aktivnostima Izmjena i dopuna financijskog plana za glavu 08006 Sveučilišta i veleučilišta u RH za 2024. godinu, od 04.11.2024.
* Uputa Sveučilišta u Rijeci sa limitima za sastavnice za 2024., za izvor financiranja opći prihodi i primici aktivnost A621002 Redovna djelatnost Sveučilišta u Rijeci, aktivnost A622122 Programsko financiranje javnih visokih učilišta – Sveučilište u Rijeci te usklađenje prijenosa sredstava 639-369, od 26.11.2024.

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2022. EUR | Plan 2023. EUR | Plan 2024. EUR | Izmjene i dopune plana 2024. EUR | Indeks 24./23. |
| **A 621181** | 57.803 |  |  | 5.075 |  |

**– izvor 11** Opći prihodi i primici - financijski plan prikazuje sredstva za plaće isplaćene po pravomoćnim presudama donesenih po tužbama zaposlenika protiv javnih visokih učilišta radi isplate razlike plaće za 2015.-2017. god.

**Aktivnost 621183– Stipendije i školarine za doktorski studij**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Temeljni kolektivni ugovor za službenike i namještenike u javnim službama

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2022. EUR | Plan 2023. EUR | Plan 2024. EUR | Izmjene i dopune plana 2024. EUR | Indeks 24./23. |
| **A 621183** | 2.292 |  |  | 2.873 |  |

**– izvor 11** Opći prihodi i primici - financijski plan prikazuje sredstva za refundaciju troškova povezanih s izradom, tiskom i opremom doktorske disertacije.

**Aktivnost 679089 – Redovna djelatnost Sveučilišta u Rijeci (iz evidencijskih prihoda)**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Temeljni kolektivni ugovor za službenike i namještenike u javnim službama
* Zakon o proračunu
* Zakon o ustanovama
* Strategija Sveučilišta u Rijeci 2021.-2025.
* Strategija razvoja Tehničkog fakulteta Sveučilišta u Rijeci za razdoblje 2021.-2025.
* Zakon o studentskom zboru i drugim studentskim organizacijama
* Uputa za izradu prijedloga državnog proračuna Republike Hrvatske za razdoblje 2024.-2026. Ministarstva financija,
* Uputa za izradu i dostavu prijedloga financijskih planova proračunskih korisnika razdjela 080, Ministarstva znanosti i obrazovanja za razdoblje 2024.-2026.
* Obavijest Ministarstva znanosti, obrazovanja i mladih o limitima rashoda po svim aktivnostima Izmjena i dopuna financijskog plana za glavu 08006 Sveučilišta i veleučilišta u RH za 2024. godinu, od 04.11.2024.
* Uputa Sveučilišta u Rijeci sa limitima za sastavnice za 2024., za izvor financiranja opći prihodi i primici aktivnost A621002 Redovna djelatnost Sveučilišta u Rijeci, aktivnost A622122 Programsko financiranje javnih visokih učilišta – Sveučilište u Rijeci te usklađenje prijenosa sredstava 639-369, od 26.11.2024.

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2022. EUR | Plan 2023. EUR | Plan 2024. EUR | Izmjene i dopune plana 2024. EUR | Indeks 24./23. |
| **A 679089** | 1.636.742 | 1.494.966 | 1.707.347 | 2.064.261 | 138,08 |

**– izvor 31** Vlastiti prihodi i **izvor 43** Prihodi za posebne namjene - financijski plan prikazuje sredstva koja su temeljem Upute Ministarstva financija i Ministarstva znanosti i obrazovanja izuzeta od uplate vlastitih i namjenskih prihoda i primitaka u državni proračun, a obuhvaćaju stručne projekte, tečajeve, izdavačku djelatnost, iznajmljivanje prostora, sponzorstva i sl., te namjenske prihode kao što su školarine, upisnine, cjeloživotni programi, refundacija štete s naslova osiguranja i ostale prihode za posebne namjene;

**– izvor 52** Ostale pomoći - financijski plan prikazuje sredstva za provedbu projekata Hrvatske zaklade za znanost, sredstva za plaće mladih istraživača Hrvatske zaklade za znanost, sufinanciranje studentskih programa i projekata Studentskog zbora Sveučilišta u Rijeci, sredstva za internacionalizaciju i mobilnost i slične prijenose sredstava između proračunskih korisnika istog proračuna temeljem primljenih obavijesti o prijenosu sredstava 369/639 (HRZZ i UNIRi);

**– izvor 61** Donacije - financijski plan prikazuje sredstva dobivena donacijom.

Ova aktivnost provodi se svake godine. Za provođenje ove aktivnosti predviđeno je u 2024. god. 2.064.261 eura.

Izračun financijskog plana:

Vlastitim prihodima pokrivaju se troškovi plaća za izvođenje cjeloživotnih programa-tečajeva, materijalni rashodi za provedbu stručnih projekata i simpozija, tiskanje knjiga i znanstvenog časopisa, izdvajanje 3% sredstava ostvarenih na tržištu u godišnji sveučilišni proračun prema čl. 95. st. 1. Statuta Sveučilišta u Rijeci i 1% sredstava prema Odluci Senata SuRi sa 74. Sjednice održane 25.10.2022. Prihodima za posebne namjene pokrivaju se troškovi plaća i naknada zaposlenima, materijalni rashodi, investicijsko održavanje, nabava nastavne i znanstvene opreme za obavljanje temeljne djelatnosti Fakulteta kao i izdvajanje 3% + 1% sredstava od školarina u godišnji sveučilišni proračun.

Prihodima od ostalih pomoći planirani su troškovi plaća doktoranada Hrvatske zaklade za znanost, materijalni troškovi i nabava opreme za realizaciju HRZZ projekata, realizaciju studentskih projekata i sl.

Prihodima od donacija planiraju se pokriti materijal i sirovine, naknade troškova osobama izvan radnog odnosa te znanstvena laboratorijska oprema.

**Aktivnost 679072 - EU projekti Sveučilišta u Rijeci (iz evidencijskih prihoda)**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Zakon o proračunu
* Zakon o ustanovama
* Strategija Sveučilišta u Rijeci 2021.-2025.
* Strategija razvoja Tehničkog fakulteta Sveučilišta u Rijeci za razdoblje 2021.-2025.
* Uputa za izradu prijedloga državnog proračuna Republike Hrvatske za razdoblje 2024.-2026. Ministarstva financija,
* Uputa za izradu i dostavu prijedloga financijskih planova proračunskih korisnika razdjela 080, Ministarstva znanosti i obrazovanja za razdoblje 2024.-2026.
* Obavijest Ministarstva znanosti, obrazovanja i mladih o limitima rashoda po svim aktivnostima Izmjena i dopuna financijskog plana za glavu 08006 Sveučilišta i veleučilišta u RH za 2024. godinu, od 04.11.2024.
* Uputa Sveučilišta u Rijeci sa limitima za sastavnice za 2024., za izvor financiranja opći prihodi i primici aktivnost A621002 Redovna djelatnost Sveučilišta u Rijeci, aktivnost A622122 Programsko financiranje javnih visokih učilišta – Sveučilište u Rijeci te usklađenje prijenosa sredstava 639-369, od 26.11.2024.
* Sporazumi o Erasmus+, Interreg, Horizon, HKO, IRI-2 i dr. projektima financiranim iz EU sredstava

|  |  |  |  |  |  |
| --- | --- | --- | --- | --- | --- |
| Šifra aktivnosti | Izvršenje 2022. EUR | Plan 2023. EUR | Plan 2024. EUR | Izmjene i dopune plana 2024. EUR | Indeks 24./23. |
| **A 679072** | 364.333 | 711.219 | 259.779 | 259.779 | 36,53 |

Ova aktivnost obuhvaća 14 aktivnih EU podprojekata. U tijeku je sklapanje nekoliko novih ugovora koji nisu mogli biti obuhvaćeni ovim financijskim planom zbog nedostatka dokumentacije i obavijesti o prijenosima sredstava glavnog partnera. Također, prema obavijesti Ministarstva znanosti, obrazovanja i mladih od 04.11.2024., o obveznim limitima rashoda u rebalansu financijskog plana za 2024. proračunskog korisnika Sveučilište u Rijeci – Tehnički fakultet, rađenih prema dostavljenim podacima proračunskih korisnika u kolovozu 2024. godine, iskazani su umanjeni rashodi poštujući zadane limite. Zbog toga je evidentan planirani pad iznosa rashoda u ovoj aktivnosti tijekom 2024. godine, odnosno prema dobivenim limitima iz DP nije bilo moguće iskazati planirane rashode za nove projekte.

Izračun financijskog plana temelji se na planskim stavkama EU podprojekata skladno sklopljenim ugovorima i dostavljenoj dokumentaciji voditelja projekta.

**– izvor 51** Pomoći EU - financijski plan 2024. prikazuje sredstva pomoći od institucija i tijela EU za projekte:

**1)** **METRO Interreg** - Maritime Environment-friendly TRanspOrt systems; Projekt ID:10044221; Interreg V A Italy Croatia Cross-border Cooperation Programme 2014-2020. Glavni partner: University of Trieste, Italija. Partneri: Tehnički fakultet Rijeka i Pomorski fakultet Rijeka. Trajanje: 01.01.2019.-31.12.2021. METRO projekt ima za cilj poboljšati kvalitetu, sigurnost i održivost okoliša u pomorskom prijevozu promovirajući multimodalnost i ekološko-inovativna rješenja za pomorski i obalni prijevoz u programskom području Italije i Hrvatske. Kroz sinergiju između sveučilišta, tvrtki i javnih tijela koja djeluju u području pomorstva i brodogradnje stvoriti će se mreža institucija s različitim stručnim mogućnostima koje pokrivaju sva područja od istraživanja i razvoja na području inženjerstva i tehnologije pomorskih objekata, pogonskih sustava, projekta broda pa sve do koordinacije i planiranja lučkih aktivnosti.

**2) Erasmus+ BLISS –** Blended Learning Implementation for resilient, accessible and efficient higher education, projekt br. 2021-1-SE01-KA220-HED-000023166. Glavni partner: KTH Stockholm, Sweden (uplaćuje sredstva Sveučilištu u Rijeci). Trajanje: 01.02.2022.-31.01.2025. Glavni cilj projekta BLISS je povećati učinkovitost visokog obrazovanja te u isto vrijeme pružiti široko dostupno i fleksibilnije iskustvo učenja za studente. Navedeno zahtijeva analizu i primjenu koncepta kombiniranog učenja čiji je doprinos dvostruki: prvi obuhvaća oblikovanje i implementaciju specifičnih edukacijskih jedinica koje će biti uključene u nastavne planove i programe inženjerskih usmjerenja dok drugi doprinos podrazumijeva pružanje metodološke potpore za racionalnu implementaciju strategija kombiniranog učenja u nastavnim planovima i programima visokog obrazovanja, s ciljem povećanja učinkovitosti temeljnih obrazovnih sustava, kao i njihove poboljšane pristupačnosti za studente.

**3)**  **Erasmus+ TSAAI –** Transversal Skills in Applied Artificial Intelligence, projekt br. 2021-1-ES01-KA220-HED-000030125. Glavni partner: Universidad de Malaga, Spain (uplaćuje sredstva Sveučilištu u Rijeci). Trajanje: 28.02.2022.-27.02.2025. Cilj projekta je proučiti i analizirati najtraženije profile poslova vezanih uz umjetnu inteligenciju na tržištu, razviti planove edukacija za studente visokog obrazovanja, provesti edukacije na svim partnerskim sveučilištima kroz akademske tečajeve s priznavanjem ostvarenih bodova te stvoriti digitalni akademski portal kao mjesto okupljanja novih tvrtki i studenata. Ciljana publika projekta su studenti i nastavnici visokog obrazovanja te poslovni menadžeri.

**4)** **INNO2MARE** – Strengthening the capacity for excellence of Slovenian and Croatian innovation ecosystems to support the digital and green transitions of maritime regions. Trajanje projekta: 01.01.2023.-31.12.2026. Uplatitelj sredstava: Univerza v Ljubljani, Slovenija. Glavni je cilj INNO2MARE projekta jačanje kapaciteta izvrsnosti inovacijskih ekosustava zapadne Slovenije i jadranske Hrvatske nizom zajednički osmišljenih i provedenih akcija koje će podržati digitalnu i zelenu tranziciju pomorstva i povezanih industrija. Na temelju dubinskog istraživanja ekosustava i analize potreba i nedostataka, konzorcij će formulirati dugoročnu strategiju istraživanja i inovacija usklađenu s regionalnim, nacionalnim i EU strategijama, kao i vizionarski okvir i zajednički plan djelovanja i ulaganja, s konkretnim koracima za izgradnju koordiniranih, otpornih, atraktivnih i održivih ekosustava pomorskih inovacija.

**5)**  **Erasmus+ Sustrainable** - Promoting Sustainability as a Fundamental Driver in Software Development Training and Education; projekt br. 2020-1-PT01-KA203-078646. Glavni partner: Universidade de Coimbra, Coimbra, Portugal (uplaćuje sredstva Sveučilištu u Rijeci). Trajanje: 01.09.2020.-31.08.2023. Ovaj projekt ima za cilj promicanje obrazovanja sljedeće generacije softverskih inženjera koji će uzeti u obzir održivost u svim aspektima procesa softverskog inženjeringa: SusTrainable znači Obuka za Održivost. Našim budućim softverskim inženjerima želimo pružiti bitne vještine za razvoj softvera koji je ne samo funkcionalno ispravan, već i jednostavan za održavanje i razvoj, koji je izdržljiv, ima mali utjecaj i koristi hardver na energetski najučinkovitiji način.

|  |  |  |  |  |  |
| --- | --- | --- | --- | --- | --- |
| Izvor financiranja | Šifra aktivnosti | Naziv EU projekta | Plan 2023. EUR | Plan 2024. EUR | Rebalans 2024. EUR |
| **51** | **A 679072** | METRO Interreg | 45.000 | 45.000 | 45.000 |
| **51** | **A 679072** | Erasmus+ BLISS | 16.286 | 9.700 | 9.700 |
| **51** | **A 679072** | Erasmus+ TSAAI | 15.661 | 34.405 | 34.405 |
| **51** | **A 679072** | INNO2MARE | 6.240 | 54.800 | 54.800 |
| **51** | **A 679072** | Erasmus+ Sustrainable | 9.938 | 0 | 0 |

**- izvor 52** Ostale pomoći i darovnice - financijski plan prikazuje utrošena sredstva koja Fakultet ostvaruje prijenosom sredstava između proračunskih korisnika istog proračuna kao partner na projektima:

**1)** **HKO-Dig IT** - Izrada standarda zanimanja i standarda kvalifikacija u djelatnostima računarstva (UP.03.1.1.03.0061), provedba HKO-a na razini visokog obrazovanja u okviru Operativnog programa Učinkoviti ljudski potencijali 2014.-2020. Glavni partner: Sveučilište u Splitu, Fakultet elektrotehnike, strojarstva i brodogradnje, Split. Trajanje: 22.03.2019.- 22.03.2022. Svrha projekta je unaprijediti relevantnosti nastavne djelatnosti fakulteta i odjela koji izvode studijske programe iz područja računarstva, putem izrade standarda zanimanja i kvalifikacija za ključna područja računarstva te unaprjeđenja više prediplomskih i diplomskih sveučilišnih studijskih programa iz područja računarstva. Dodatni ciljevi odnose se na unaprjeđenje postupaka izrade, evaluacije i izmjene studijskih programa kroz razvoj odgovarajućih alata te unaprjeđenje propisa sustava kvalitete i jačanje nastavničkih kompetencija visokoobrazovnih djelatnika.

**2)** **HKO-ELE** - Primjena Hrvatskog kvalifikacijskog okvira za sveučilišne studijske programe u području elektrotehnike (UP.03.1.1.03.0030), provedba HKO-a na razini visokog obrazovanja u okviru Operativnog programa Učinkoviti ljudski potencijali 2014.-2020. Glavni partner: Sveučilište Josipa Jurja Strossmayera u Osijeku, Fakultet elektrotehnike, računarstva i informacijskih tehnologija Osijek. Trajanje: 22.03.2019.- 22.03.2022. Ovaj projekt će omogućiti izradu revizije struktura postojećih programa u području elektrotehnike i definiranje ishoda učenja koji će biti prilagođeni stalnim i brzim promjenama u sektoru elektrotehnike i ICT-a, kako bismo ujednačili sadržaj i kvalitetu studijskih programa te osigurali njihovu prepoznatljivost na državnoj te europskoj razini. Projektom će se u suradnji s predstavnicima gospodarstvenika i udruga razviti 2 standarda zanimanja, 3 standarda kvalifikacija, definirati ishodi učenja i unaprijediti sadržaj za 14 studijskih programa u području elektrotehnike i ICT-a.

**3)** **DATACROSS** – napredne metode i tehnologije u znanosti o podatcima i kooperativnim sustavima (KK.01.1.1.01.0009), program Konkurentnost i kohezija 2014.-2020. Glavni partner: Sveučilište u Zagrebu, Fakultet elektrotehnike i računarstva, Zagreb. Trajanje: 01.11.2017.-30.11.2023. Projekt Znanstvenog centra izvrsnosti za znanost o podatcima i kooperativne sustave (ZCI ACROSS-DataScience) koji se bavi istraživačkim problemima razvoja naprednih metoda i tehnologija analize heterogenih podataka te oblikovanja složenih kooperativnih sustava. Ciljevi projekta su provođenje vrhunskih, graničnih istraživanja u područjima znanosti o podatcima i kooperativnim sustavima, jačanje kapaciteta Znanstvenog centra izvrsnosti u područjima znanosti o podatcima i kooperativnim sustavima, povećanje međunarodne vidljivosti i prepoznatljivosti Znanstvenog centra izvrsnosti za znanost o podatcima i kooperativne sustave, povećanje doprinosa razvoju hrvatskoga gospodarstva i društva u cjelini.

**4)** **EuroCC2** - National Competence Centres for High performance Computing Phase 2, operativni program Digital Europe Programme. Glavni partner: University of Stuttgart, Njemačka, uplatitelj sredstava I coordinator hrvatskog konzorcija: SRCE - Sveučilišni računski centar Sveučilišta u Zagrebu. Trajanje: 01.01.2023.-31.12.2025. Cilj EuroCC 2 projekta je nastavak promicanja korištenja računarstva visokih performansi (engl. High Performance Computing, HPC) na nacionalnoj razini identificiranjem relevantnih korisnika i usklađivanjem njihovih potreba s dostupnom stručnošću u centrima kompetencija za HPC. Kroz projekt će se podržavati razvoj inovativnih rješenja od strane ciljanih dionika u privatnom i javnom sektoru - pružanje podrške zainteresiranim krajnjim korisnicima u korištenju HPC/HPDA bit će omogućeno kroz širok spektar usluga nacionalnih centara kompentecija za HPC.

**5)** **Erasmus+ Girls go STEM** Razdoblje provedbe projekta: od 1. rujna 2022. g. do 31. kolovoza 2024. g. Uplatitelj sredstava: Prehrambeno-biotehnološki fakultet Sveučilišta u Zagrebu. Projekt se bavi sljedećim sektorskim prioritetima za visoko obrazovanje: povećanje sudjelovanja djevojaka i žena u STEM područjima studija, s naglaskom na inženjerske studije; promicanje sudjelovanja žena u STEM područjima studija; uklanjanje rodnih stereotipa u STEM. Projektnim rezultatima želi se potaknuti sudjelovanje djevojaka i mladih žena u STEM područjima studija, posebno u području inženjerstva i dati doprinos većem broju žena koje diplomiraju STEM predmete na sveučilištima u Europi. S druge strane, cilj je prevladati rodne stereotipe povećanjem rodno osjetljivih integrativnih pristupa nastavi.

**6)** **YUFERING –** YUFE Transforming Research and Innovation through Europe-wide Knowledge Transfer. Razdoblje provedbe projekta: 01.03.2021.-29.02.2024. Uplatitelj sredstava: Sveučilište u Rijeci.

Također, financijskim planom predviđena su i sredstva koja će Fakultet ostvariti prijenosom sredstava između proračunskih korisnika istog proračuna kao prijavitelj projekata:

**7)** **KLIMOD** – Računalni model strujanja, poplavljivanja i širenja onečišćenja u rijekama i obalnim morskim područjima (KK.05.1.1.02.0017), operativni program Konkurentnost i kohezija 2014.-2020.; ostvarivat će prijenose sredstava od Ministarstva gospodarstva i održivog razvoja te pomoći od izvanproračunskih korisnika od Fonda za zaštitu okoliša i energetsku učinkovitost. Projektni partneri: Prirodoslovno-matematički fakultet Zagreb–Geološki odsjek, Institut Ruđer Bošković Zagreb, Medicinski fakultet Rijeka, Građevinski fakultet Rijeka. Trajanje: 18.03.2020.-18.06.2023. Provedbom projekta provode se primijenjena znanstvena istraživanja i razvija se računalni model za učinkovito modeliranje strujanja i širenja onečišćenja u otvorenim vodotocima i obalnom morskom području, s prihvatom riječnih utoka, bujičnih utoka te industrijskih i kanalizacijskih ispusta u obalno morsko područje, uz istodobni razvoj predikcijskog modela mikrobiološkog onečišćenja baziranog na modelima umjetne inteligencije te integraciju modela širenja onečišćenja mikroplastikom u ukupni model. Računalni model prilagođen je superračunalnom okružju što omogućuje provođenje simulacija visoke rezolucije s ciljem provođenja mjera za ublažavanje posljedica klimatskih promjena na prioritetnim ranjivim i transverzalnim područjima.

|  |  |  |  |  |  |
| --- | --- | --- | --- | --- | --- |
| Izvor financiranja | Šifra aktivnosti | Naziv EU projekta | Plan 2023. EUR | Plan 2024. EUR | Rebalans 2024. EUR |
| **52** | **A 679072** | HKO-Dig IT | 53.000 | 10.000 | 10.000 |
| **52** | **A 679072** | HKO-ELE | 72.000 | 20.000 | 20.000 |
| **52** | **A 679072** | DATACROSS | 92.462 | 12.500 | 12.500 |
| **52** | **A 679072** | KLIMOD | 65.433 | 20.000 | 20.000 |
| **52** | **A 679072** | EuroCC2 | 50.156 | 10.630 | 10.630 |
| **52** | **A 679072** | Erasmus+ Girls go STEM | 15.754 | 8.291 | 8.291 |
| **52** | **A 679072** | YUFERING | 7.996 | 12.453 | 12.453 |

Skladno Uputi za izradu prijedloga financijskog plana razdjela 080-Ministarstva znanosti i obrazovanja za razdoblje 2024.-2026. Fakultet je dobio pisane obavijesti partnera u provedbi projekata (Agencija za mobilnost i programe EU, FER Zagreb, Ministarstvo gospodarstva i održivog razvoja, SRCE Zagreb, Sveučilište u Rijeci, Prehrambeno biotehnološki fakultet Zagreb), o iznosu planiranih prijenosa sredstava u okviru podskupine 369/639 temeljem kojih je planirao prihode izvora 52 na skupini 639.

**– izvor 61** Donacije - financijski plan prikazuje utrošena sredstva koja će Fakultet ostvariti prijenosom od subjekata izvan općeg proračuna (od trgovačkih društava), kao partner na IRI-2 projektima:

**1)** **IRI-2 ABsistemDCiCloud**; KK.01.2.1.02.0179; operativni program Konkurentnost i kohezija 2014.-2020. Glavni partner: Alarm Automatika d.o.o. Rijeka. Trajanje: 17.08.2020.-31.12.2023. Cilj projekta je razvoj softvera za centralizaciju i integraciju tehničke zaštite koji će omogućavati nadzor i upravljanje svim integriranim sustavima putem jedinstvenog sučelja. Sustav će se najčešće ugrađivati u veće i kompleksnije objekte trgovinskog, financijskog, industrijskog, hotelskog i poslovnog sektora. Provedbom predviđenih aktivnosti kreirat će se inovativni, višenamjenski i višefunkcionalni proizvod koji će osim tehničke zaštite objekta (video nadzor, protuprovalna zaštita, vatrodojavni alarm itd.), pružati i druge funkcionalnosti iz područja povećanja energetske učinkovitosti objekata.

**2)** **IRI-2 Adria Smart Room**; KK.01.2.1.02.0303; operativni program Konkurentnost i kohezija 2014.-2020. (KK.01.2.1.02.0303); glavni partner: Adria Electronic d.o.o. Rijeka; trajanje: 17.08.2020.-17.08.2023. Primarni cilj projekta je razviti inovativni sustav koji će štedjeti energiju i omogućavati detaljnu procjenu i informiranje o anomalijama koje se mogu dogoditi. Industrijskim i eksperimentalnim istraživanjem inovativnih rješenja pametnih soba postiže se efikasnije upravljanja rekuperatorom, detekcija međusobnog utjecaja klimatiziranih zona i optimalno upravljanje klimatizacijom, korištenje ekspertnog sustava koji omogućava pravovremene prijedloge za optimalno upravljanje klimatizacijom, poboljšanje upravljanja rasvjetom te upravljanje vršnom snagom trošila na način da algoritam pronalazi načina za uštedu energije bez utjecaja na goste.

|  |  |  |  |  |  |
| --- | --- | --- | --- | --- | --- |
| Izvor financiranja | Šifra aktivnosti | Naziv EU projekta | Plan 2023. EUR | Plan 2024. EUR | Rebalans 2024. EUR |
| **61** | **A 679072** | IRI-2 ABsistemDCiCloud | 26.545 | 10.000 | 10.000 |
| **61** | **A 679072** | IRI-2 Adria Smart Room | 51.761 | 12.000 | 12.000 |

U Rijeci, 05. prosinca 2024.

Odgovorna osoba:

|  |  |
| --- | --- |
|  | DEKAN  M.P. Prof. dr. sc. Lado Kranjčević  \_\_\_\_\_\_\_\_\_\_\_\_\_\_\_\_\_\_\_\_\_\_\_ |